423.12 REGOLAMENTI DWAR IN-NOTIFIKA TA’ SORSI TA’ L-ILMA TA’ TAĦT L-ART L-AVVIŻ LEGALI 255 tal-2008, kif emendat bl-Avviżi Legali 274 tal-2008, 204 tal-2009 u 460 tal-2011. L-AVVIŻ LEGALI 255 tal-2008, kif emendat bl-Avviżi Legali 274 tal-2008, 204 tal-2009 u 460 tal-2011. 1. It-titolu ta’ dawn ir-regolamenti hu Regolamenti dwar in-Notifika ta’ Sorsi ta’ l-Ilma ta’ taħt l-Art. 2. Tifsir. Emendat: A.L.460 tal-2011. (1) Kap. 423. Kap. 423. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: -"akwiferkostali" tfisser korp ta’ ilma ta’ taħt l-art mhux konfinat li jkun qiegħed jinżamm fil-formazzjoni ġeoloġika tal-qawwi ta’ fuq mill-istrati ta’ tafal li jkunu taħtha u mill-parti komuni fil-kosta bejn l-ilma ħelu u l-ilma tal-baħar; "akwifer ta’ fuq it-tafal" tfisser korp ta’ ilma ta’ taħt l-art mhux konfinat li jkun qiegħed jinżamm fl-istrata tal-ġebla tal-qawwi ta’ fuq mill-istrati ta’ tafal li jkunu taħtu; "akwifer ta’ mal-livell medju tal-baħar" tfisser korp ta’ ilma ta’ taħt l-art mhux konfinat li jkun qiegħed mal-livell tal-baħar u li jkun imisslateralment mal-kosta u vertikalment mal-parti komuni fil-kosta bejn l-ilma ħelu u l-ilma tal-baħar; "l-Att" tfisser l-Att dwar l-Awtorità ta’ Malta dwar ir-Riżorsi; "l-Awtorità" tfisser l-Awtorità ta’ Malta dwar ir-Riżorsi; "dritt għan-notifika" tfisser id-dritt imħallas fuq l-applikazzjoni għan-notifika ta’ sors ta’ ilma ta’ taħt l-art skond dawn ir-regolamenti; "dritt għar-reġistrazzjoni" tfisser id-dritt imħallas fuq ir-reġistrazzjoni ta’ sors ta’ ilma ta’ taħt l-art skond ir-Regolamenti ta’ l-1997 dwar ir-Reġistrazzjoni ta’ Sorsi ta’ Ilma ta’ taħt l-Art** Revokati b’dawn ir-regolamenti.; "ilma ta’ taħt l-art" tfisser l-ilma kollu li jinsab taħt il-wiċċ ta’ l-art fiż-żona ta’ saturazzjoni u f’kuntatt dirett ma’ l-art jew mal-ħamrija ta’ taħt; "kontroll tal-użu effettiv" tfisser il-kontroll eżerċitat mill-utent fuq is-sors tal-ilma ta’ taħt l-art; "sors ta’ l-ilma ta’ taħt l-art" jew "sors" tfisser kull xaft, mina, ftuħ, toqba, miżra jew birimħaffer fl-art jew imkabbar b’mezz artifiċjali, li jwassal sal-ilma ta’ taħt l-art jew li hu vertikalment iktar fond minn nofs id-distanza bejn il-wiċċ tal-biru l-eqreb ilma ta’ taħt l-art f’dak il-post, iżda ma tinkludix ġiebja; "uffiċjal" tfisser u tinkludi kull persuna impjegata, allokata fuq dmirijiet, jew li b’xi mod, li jkun, taqdidmirijiet għal jew f’isem l-Awtorità; "utent" tfisser il-persuna li, waħedha jew flimkien ma’ oħrajn, teżerċita kontrollu uż u effettiv fuq is-sors tal-ilma ta’ taħt l-art. (2) It-tifsiriet li hemm fl-Att għandhom ukoll japplikaw f’dawn ir-regolamenti, sakemm ir-rabta tal-kliem ma tkunx teħtieġ xort’oħra. 3. Notifika ta’ sors ta’ l-ilma ta’ taħt l-art. Emendat: A.L.274 tal-2008; A.L.204 tal-2009; A.L.460 tal-2011. (1) Kull sors ta’ l-ilma ta’ taħt l-art li ma jkunx ġie reġistrat skond ir-Regolamenti ta’ l-1997 dwar ir-Reġistrazzjoni ta’ Sorsi ta’ l-Ilma ta’ taħt l-Art** Revokati b’dawn ir-regolamenti., għandu jiġi notifikat lill-Awtorità minn kull utent ta’ dak is-sors ta’ l-ilma ta’ taħt l-art, sal-20 ta’ Novembru, 2008. (2) L-applikant għan-notifika ta’ sors tal-ilma ta’ taħt l-art għandu jipprovdi l-informazzjoni u d-dokumentazzjoni kollha meħtieġa kif mitlub mill-iSkeda, u għandu jinkludi d-dettalji u jikkonforma ruħu mal-ħtiġiet kollha hemm imsemmija. (3) Il-formola indikata fis-sub regolament (2) tista’ tinkiseb minn kull post li l-Awtorità tista’ ssemmi jew inkella tista’ tinkiseb mill-website ta’ l-Awtorità. (4) Sors ta’ l-ilma rreġistrat mal-Korporazzjoni tas-Servizzi ta’ l-Ilma taħt ir-Regolamenti ta’ l-1997 dwar ir-Reġistrazzjoni ta’ Sorsi ta’ l-Ilma ta’ taħt l-Art** Revokati b’dawn ir-regolamenti. wara it-3 ta’ Settembru 1997 għandhom jiġu meqjusa li ġew irreġistrati taħt dawn ir-regolamenti. 3A. (1) Minkejja kull dispożizzjoni oħra f’dawn ir-regolamenti, sors tal-ilma ta’ taħt l-art li jkun jaqa’ taħt waħda mill-kategoriji li ġejjin: (a) sors tal-ilma ta’ taħt l-art li jkun ġie mħaffer jew imkabbar qabel is-sena 1955: Iżda dawk is-sorsi tal-ilma ta’ taħt l-art biss li jkunu, skont ir-records fil-pussess tal-Awtorità, murija li ġew imħaffra jew imkabbra qabel is-sena 1955 għandhom jiġu kkunsidrati mill-Awtorità bħala li ġew hekk imħaffra jew imkabbra; jew (b) xaftusa minn tliet (3) piedi ta’ dijametru li jkun jinsab f’arja ta’ catchment tal-ilma tal-wiċċ ta’ akwifer ta’ fuq it-tafal jew ta’ akwiferkostali jew li jintuża biex jittella’ l-ilma minn fuq il-formazzjoni ta’ tafal blu; jew (ċ) xaftusa minn tliet (3) piedi ta’ dijametru li jkun jinsab f’arja ta’ catchment tal-ilma tal-wiċċ ta’ akwifer ta’ mal-livell medju tal-baħar li ma jkunx jeċċedi fond ta’ ħamsin (50) metru, jista’ jiġi notifikat lill-Awtorità wara l-20 ta’ Novembru, 2008 minn kull utent ta’ sors tal-ilma ta’ taħt l-art permezz tal-formola għall-applikazzjoni għan-notifika li tinsab fl-iSkeda: Iżda li fil-każ tas-sorsi tal-ilma ta’ taħt l-arti msemmija fil-paragrafi (b) u (ċIżdali fil-każ tas-sorsi tal-ilma ta’ taħt l-arti msemmija fil-paragrafi (b) ’il fuq, l-applikant għandu jipprovdi provi tal-eżistenza tas-sors tal-ilma ta’ taħt l-art qabel is-sena 1992. (2) L-Awtorità għandha tippubblika avviż fil-Gazzetta, li jkun fih id-dettalji ta’ kull applikazzjoni li tkun ġiet validament irċevuta skont dan ir-regolament. Sors tal-ilma ta’ taħt l-art ma għandux ikun meqjus notifikat qabel il-ħruġ ta’ deċiżjoni mill-Awtorità. Jekk l-applikazzjoni għal notifika ta’ sors tal-ilma ta’ taħt l-art tiġi rifjutata mill-Awtorità, l-applikant għandu jagħlaq is-sors tal-ilma ta’ taħt l-art skont kif jiġi mgħarraf mill-Awtorità. 4. Dritt għan-notifika. Emendat: A.L.204 tal-2009; A.L.460 tal-2011. (1) Għandu jiġi mħallas lill-Awtorità, mal-applikazzjoni għan-notifika ta’ sors tal-ilma ta’ taħt l-art dritt ta’ notifika li ma jitħallasx lura ta’ mitejn u ħamsin euro (€ 250). (2) Sors ta’ l-ilma ta’ taħt l-art m’għandux jitqies li jkun ġie notifikat għall-finijiet ta’ dawn ir-regolamenti, ħlief wara li jitħallas id-dritt għan-notifika relattiv. (3) Jekk sors ta’ l-ilma ta’ taħt l-art jintuża minn aktar minn persuna waħda, għandha tiġi ppreżentata notifika waħda biss għal dak is-sors ta’ ilma ta’ taħt l-art u għandu jitħallas dritt wieħed biss għan-notifika ta’ dak is-sors ta’ ilma ta’ taħt l-art. 5. Eżekuzzjoni ta’ dmirijiet. L-Awtorità tista’ taħtar lil xi uffiċjal tagħha jew lil xi persuna oħra li taġixxi f’isimha biex jeżegwixxu d-dmirijiet li għandhom x’jaqsmu ma’, jew li joħorġu minn, dawn ir-regolamenti. 6. (1) In-notifika ta’ sors ta’ l-ilma ta’ taħt l-art skond dawn ir-regolamenti ma tagħti b’ebda mod x idritt lil xi persuna li tinnotifika sors ta’ l-ilma ta’ taħt l-art skond dawn ir-regolamenti, jew lil xi utent ieħor li jtella’ l-ilma minn dak is-sors, jew li jiddisponi minn xi materjal, sew likwidu sew solidu, f’dak is-sors, jew li jżomm dak is-sors miftuħ, u l-Awtorità tista’ f’kull żmien tordna lil dik il-persuna jew utent li jagħlqu dak is-sors ta’ l-ilma ta’ taħt l-art, minkejja illi dak is-sors ikun ġie notifikat u d-dritt għan-notifika jkun ġie mħallas skond dawn ir-regolamenti. (2) Jekk l-Awtorità tordna lil xi persuna jew utent biex jagħlaq sors ta’ l-ilma ta’ taħt l-art, id-dritt għar-reġistrazzjoni jew id-dritt għan-notifika li jkunu tħallsu fir-rigward ta’ dak is-sors ma jingħataw x lura. (3) Id-disposizzjonijiet ta’ dan ir-regolament għandhom ikunu japplikaw mutatis mutandis għal kull utent jew sors ta’ l-ilma ta’ taħt l-art reġistrat skond ir-Regolamenti ta’ l-1997 dwar ir-Reġistrazzjoni ta’ Sorsi ta’ l-Ilma ta’ taħt l-Art** Revokati b’dawn ir-regolamenti.. 7. In-notifika ta’ sors ta’ l-ilma ta’ taħt l-art li ssir minn xi utent ta’ sors ta’ l-ilma ta’ taħt l-art skond dawn ir-regolamenti, m’għandha bl-ebda mod tippreġudi kaxi dritt jew pretensjoni li jista’ jkollhom terzi persuni fuq dak is-sors. 8. (1) Meta utent ta’ sors ta’ l-ilma ta’ taħt l-art jonqos milli jinnotifika lill-Awtorità fiż-żmien stabbilit fir-regolament 3 jew jippreżenta informazzjoni żbaljata, mhux kompluta jew falza fil-formola tan-notifika, huwa jkun ħati ta’ reatu jista’, meta jinstabħati, jeħel multa ta’ mhux inqas minn disatelefu tliet mitteuro (€ 9,300) iżda mhux iżjed minn tmin tax-ilelf u sitt mitteuro (€ 18,600) u l-konfiska ta’ l-apparat użat fl-istess sors ta’ l-ilma ta’ taħt l-art. (2) Dik il-multa għandha titħallas f’dak iż-żmien li l-Qorti tordna fis-sentenza tagħha. (3) Kemm il-multakemm il-konfiska għandhom ikunu mingħajr preġudizzju għal kull piena oħra li l-utent jista’ jeħel taħt xi liġi oħra jew xi regolament ieħor.